“INTEL vs AMD” ศึกชิงเจ้าแห่งเทพ CPU
27 มีนาคม 2565

“INTEL vs AMD” ศึกชิงเจ้าแห่งเทพ CPU
CPU (Central Processing Units) ถือว่าเป็นหนึ่งในส่วนประกอบที่สำคัญที่สุดของเครื่องคอมพิวเตอร์ เพราะว่า CPU เสมือนว่าเป็นสมองกลของเครื่องคอมพิวเตอร์ เพราะว่ามีหน้าที่ในการประมวลผลและควบคุมการทำงานของคอมพิวเตอร์ ดังนั้นหากว่าคอมพิวเตอร์มี CPU ที่มีประสิทธิภาพสูงก็จะสามารถทำงาน ตัดต่อวิดีโอ เล่นเกม ได้อย่างมีประสิทธิภาพ อย่างไรก็ดีในโลกของการลงทุนบริษัท Intel กับ AMD ดูจะเป็นคู่แข่งที่สมน้ำสมเนื้อเนื่องด้วยแต่ละฝ่ายต่างมีจุดเด่นแตกต่างกันออกไป
Intel (INTC US) – เป็นผู้ผลิต CPU (Central Processing Units) ที่ใหญ่ที่สุดในโลก (ในเชิงรายได้และยอดผลิต) โดยบริษัทก่อตั้งเมื่อปี 1968 โดยมีสำนักงานใหญ่อยู่ที่ประเทศสหรัฐอเมริกา โดยรุ่น CPU ที่ได้รับความนิยมมาจากตระกูล Intel (INTC US) ไม่ว่าจะเป็น CORE i3, CORE i5, CORE i7 และ CORE i9 เชื่อว่าคนที่ใข้งานคอมพิวเตอร์คงคุ้นเคยกันเป็นอย่างดี จดทะเบียนอยู่ในตลาดหลักทรัพย์ Nasdaq ประเทศสหรัฐอเมริกา โดยมี Ticker Code ในการซื้อขาย “INTC US” มีขั้นต่ำในการซื้อขาย 1 หุ้น (Trade Lot) โดยนักลงทุนต้องแลกเป็นเงินสกุล USD เพื่อทำการซื้อขายหลักทรัพย์
Advanced Micro Devices (AMD US) – เป็นผู้ผลิต CPU (Central Processing Units) ในตระกูล “Ryzen” และ GPU (Graphics Processing Unit) ในตระกูล AMD Radeon ชื่อดังจากประเทศสหรัฐอเมริกา (ถือว่าเป็นคู่แข่งตัวฉกาจของบริษัท Intel) โดย Advanced Micro Devices ก่อตั้งเมื่อปี 1969 โดยพนักงานเก่าจากบริษัท Fairchild Semiconductor (นำโดย เจอรี่ แซนเดอร์ และเอ็ดวิน เทอร์นี่) จดทะเบียนอยู่ในตลาดหลักทรัพย์ Nasdaq ประเทศสหรัฐอเมริกา โดยมี Ticker Code ในการซื้อขาย “AMD US” มีขั้นต่ำในการซื้อขาย 1 หุ้น (Trade Lot) โดยนักลงทุนต้องแลกเป็นเงินสกุล USD เพื่อทำการซื้อขายหลักทรัพย์
ประเด็นที่นักลงทุนต้องติดตาม
-Intel (INTC US) & Advanced Micro Devices (AMD US) ถือว่าเป็นหนึ่งในหุ้นในตลาด Nasdaq ซึ่งการปรับตัวเพิ่มขึ้นหรือว่าลดลงของอัตราผลตอบแทนพันธบัตรสหรัฐอเมริกาจะมีผลต่อราคาหุ้น ซึ่งนักลงทุนต้องติดตามอย่างใกล้ชิด
-การเปิดตัวผลิตภัณฑ์ CPU ใหม่ๆ จากทางบริษัทในปี 2022 เช่น การเปิดตัวชิป Core i9 Gen 12 ตัวใหม่ที่คาดว่าจะมาแรงแซงชิป M1 Max ที่ใช้ใน MacBook Pro ของค่าย Apple (AAPL US) ซึ่งทาง Intel ออกมาประกาศว่า Core i9 Gen12 นี้คาดว่าจะมีประสิทธิภาพสูงกว่าชิปในท้องตลาดทุกตัวรวมถึง M1 Max โดยจะพร้อมนำมาใช้งานในอุปกรณ์คาดว่าจะเป็นช่วงปลายปีเป็นต้นไป ซึ่งหากการออกผลิตภัณฑ์ใหม่ตัวนี้สามารถเขย่าวงการชิปทั่วโลกได้ จะส่งผลต่อรายได้และกำไรของบริษัท รวมถึงเป็นปัจจัยบวกต่อทิศทางราคาในอนาคต
-การแข่งขันที่ดุเดือดจากคู่แข่งในอุตสาหกรรม ในปัจจุบัน Intel ยังคงเป็นอันดับ 1 ในตลาด CPU ที่กินส่วนแบ่งตลาดกว่า 60% ซึ่ง Advanced Micro Devices ก็กำลังเร่งพัฒนาผลิตภัณฑ์เช่นกัน ซึ่งนักลงทุนต้องติดตามและตรวจสอบผลประกอบการณ์ของทั้งสองบริษัทอย่างใกล้ชิด
Source::KS Offshore Investment, Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #AMD #Intel
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp